CELEX: 62019TN0538
Language: mt
Date: 2019-07-30 00:00:00
Title: Kawża T-538/19: Rikors ippreżentat fit-30 ta’ Lulju 2019 — Casino, Guichard-Perrachon vs Il-Kummissjoni

30.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/66
            
         
      Rikors ippreżentat fit-30 ta’ Lulju 2019 — Casino, Guichard-Perrachon vs Il-Kummissjoni
      (Kawża T-538/19)
      (2019/C 328/74)
      Lingwa tal-kawża: il-Franċiż
      
         Partijiet
      
      
         Rikorrent: Casino, Guichard-Perrachon (Saint-Étienne, Franza) (rappreżentanti: I. Simic, G. Aubron, O. de Juvigny u T. Reymond, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara inapplikabbli fil-każ ineżami, abbażi tal-Artikolu 277 TFUE, l-Artikolu 20 tar-Regolament Nru 1/2003 u, konsegwentement, tannulla d-Deċiżjoni tal-Kummissjoni Ewropea C(2019) 3761 tat-13 ta’ Mejju 2019;
               
            
                  —
               
               
                  tannulla, abbażi tal-Artikolu 263 TFUE, id-Deċiżjoni tal-Kummissjoni Ewropea C(2019) 3761 tat-13 ta’ Mejju 2019;
               
            
                  —
               
               
                  tikkundanna lill-Kummissjoni għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv huwa bbażat fuq il-fatt li d-deċiżjoni kkontestata hija illegali safejn ġiet adottata esklużivament abbażi ta’ dokumenti elevati waqt ispezzjoni preliminari mwettqa abbażi ta’ deċiżjoni li hija wkoll illegali.
               
            
                  2.
               
               
                  It-tieni motiv, huwa bbażat fuq il-fatt li d-deċiżjoni kkontestata hija illegali safejn hija fondata fuq l-Artikolu 20 tar-Regolament tal-Kunsill Nru 1/2003 tas-16 ta’ Diċembru 2002 fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (Test b’rilevanza gaħż-ŻEE) (ĠU Edizzjoni Speċjali bil-Malti, Kapitolu 8, Vol. 2, p. 205), dispożizzjoni li hija wkoll illegali u għaldaqstant inapplikabbli għall-każ ineżami, b’mod konformi mal-Artikolu 277 TFUE. Fil-fatt, l-imsemmija dispożizzjoni tikser id-dritt fundamentali għal rimedju effettiv, sa fejn ma tippermettix lill-imrpiżi destinatarji ta’ deċiżjoni ta’ ispezzjoni tal-Kummissjoni li teżerċita rimedju effettiv kontra l-iżvolġiment tal-ispezzjoni.
               
            
                  3.
               
               
                  It-tielet motiv huwa bbażat fuq ksur tad-dritt fundamentali tal-invjolabbiltà tad-domiċilju safejn id-deċiżjoni kkontestata kellha perijodu ta’ validità illimitata u kamp ta’ applikazzjoni mhux preċiż kif ukoll sproporzjonat.